Leħen BANDA SAN GIRGOR POSTIJIET LI SERVEW TA' DAR GĦALL-GĦAQDA MUŻIKALI SAN GIRGOR (materjal miġbur fl-okkażjoni tal-inawgurazzjoni tal-Każin: 5 ta' Lulju 2016) Sa mill-ewwel mumenti tat-twelid tal-Għaqda Mużikali San Girgor, fid-19 t'Ottubru tal-1997, waħda mill-preokkupazzjonijiet ewlenin tal-Kumitat ta' din l-Għaqda kienet kontinwament il-post minn fejn ser tiġi amministrata din l-istituzzjoni ġdida. kif ukoll soċjali tal- Parroċċa, fil-bidu beda jintuża ċ-Ċentru Parrokkjali fi Triq l-Avukat Anton Calleja. Hemm saret l-ewwel laqgħa u hemm baqgħu isiru l-laqgħat segwenti sa ma wieħed beda jħoss jagħfas fuqu l-bżonn li tali użu jiġi uffiċċjalizzat u rikonoxxut mill-awtoritajiet konċernati. Biex tamministra Għaqda bħal m'hi l-Għaqda tagħna trid ċertu awtonomija, spazji għal diversi bżonnijiet bħal ma huma sala għall-attivitaijiet u eventwalment għall-kunċerti, spazju li jservi ta' ufffiċċju għall- amministrazzjoni, spazji fejn jiġu merfugħa u/jew maħżuna ċerti affarijiet bħal ma huma strumenti li ma jintużawx, kostumi tal-karnival, uniformijiet, oġġetti tal-attivitaijiet u mitt ħaġa oħra. Li hu ċert hu li l-post ried ikun kbir u ċentrali. F'dak l-istadju bikri, meta l-Għaqda kienet għada qed tmidd l-ewwel passi tagħha, kważi ma kienx hemm għażla oħra li jintalab uffiċċjalment l-użu esklussiv tas- sular ta' fuq taċ-Ċentru Parrokkjali li kien jinkludi sala kbira mgħammra bil-palk, kamra żgħira wara l-palk u kamra oħra li kienet tintuża bħala store jew kċina. Hekk jew hekk dan is-sular kważi ma kien jintuża qatt fiż-żmien li fih qiegħdin nitkellmu. Saret talba lill-Kappillan ta' dak iż-żmien il-Kan. Dun Franġisk Debrincat u dan wara li ikkonsulta lill-Isqof, dak inhar il-mibki Mons Nikol G. Cauchi ta l-permess biex tali talba tiġi milqugħa bil-kundizzjoni li l-post kollu ssirlu manutenzjoni u jingħata għal għoxrin sena. Ta' min jgħid li l-kundizzjoni ta' dan il-post kienet waħda malandata, għajr għall-parti tal-Bar isfel li kienet tintuża mill-Għaqda tal-Armar. Il-post ried dawra sostanzjali kemm minn ġewwa u wisq iżjed minn barra, xogħol li fi ftit tal-ġimgħat, bit-tħabrik tal-President ta' dak iż-żmien, il-mibki Ravmond Mercieca, tlesta u ċ-Ċentru Parrokkjali minn post żdingat u mitluq sar post verament jilqek u sabiħ. żmienu inbnew. iċ- Ċentri Parrokkjali ta' ħafna mill-Parroċċi t'Għawdex kien ħa gost immens. bl- inizjattiva li l-Banda ser tuża dan il-post biex tibda tlaqqgħa ż-żgħażagħ għat- tagħlim tal-mużika u attivitaijiet oħra għax wara kollox dan kien u għadu wieħed mill- għanijiet prinċipali ta' kull Ċentru: li. joffri ambjent fejn jiltaqgħu in-nies. speċjalment iż-żgħażagħ u minn fejn jistgħu jiżviluppaw it-talenti u l-ħiliet tagħhom. Tant hu hekk li meta saret il-lapida li tikkomemora t-twaqqif tal- Banda fi ħdan l-Għaqda Mużikali San Girgor fl-1999, fuq insistenza personali tiegħu stess, inkiteb fuqha li l-Banda taf it-twelid tagħha fi ħdan dan il-post, b'referenza diretta għaċ-Ċentru Parrokkjali. Iċ-Ċentru Parrokkjali baqa jaqdi l-funzjoni tiegħu tal- ewwel dar kennija għall-Għaqda Mużikali San Girgor għal xejn inqas minn erbgħa snin, sa meta beda jinħass il-bżonn li l-amministrazzjoni jkollha uffiċċju aktar spazjuż minn fejn tista topera b'aktar faċilita' u anke fejn seta jkun hemm aktar spazji fejn jinħażnu ċerti oġġetti/affarijiet li l-Għaqda bdiet takkumula maż-żmien. Fit-18 t'Ottubru tal-2001, fil-Minuti tal-Laqgħa numru 149 tal-Kumitat tal-Għaqda Mużikali San Girgor issemma li kien sar kuntatt mal-familja ta' Gregorv u Esther Grech li kienu propjetarji tal-fond diżokkupat li jġib f'isem ta' 'Gregest' fi Triq l-Avukat Anton Calleja biex jinkera l-post tagħhom a favur l-Għaqda. Fi żmien qasir intlaħaq ftiehim bejn iż-żewġ partijiet u infatti l-laqgħa ta' wara (numru 150) datata fil-25 t'Ottubru tal-2001 saret fil-post imsemmi li minn dik il-laqgħa stess beda jiġi referit fil-minuti bħala l-premisis il-ġodda tal-Għaqda. Waħda mill-kundizzjonijiet f'dan il-ftiehim kien li jekk il- propjetarji jkollhom bżonn il-fond lura kellhom id-dritt li jehduh meta jridu. Dan il-ħsieb ma ħalliex il-membri tal-kumitat kwieti u f'moħħhom beda jberren il-ħsieb li jitfgħu ħaristhom fuq xi biċċa art jew propjeta' li fuqha eventwalment fil-futur setgħa jinbena każin ġdid u li jixraq lill-Għaqda tagħna. Infatti f'dan il-perijodu xi membri tal-Kumitat kienu fi trattattivi ma sensar dwar akkwist ta' post antik fi Pjazza San Girgor (fejn ilum hemm l-Ispiżerija). Iżda minkejja l-ħeġġa u l-entużjażmu minn naħa tal-kumitat dan il-post ma ġiex akkwistat. Dan nissel ċertu dieqa fost il-membri għax ħassewhom li kienu tilfu opportunita' tad-deheb. Imma kif jgħidu: kull deni ħudu b'ġid għax ftit taż- żmien wara, kif se naraw aktar il-quddiem, dan il-post minkejja li kien imdaqqas mhux ħażin, ma kienx se jkollu l-faċilitajiet li għandu l-każin tallum. Intant dritt wara l-festa tal-2003 fil-Minuti tal-Laqgħa tal-Kumitat numru 204, issemmiet. il-possibilita' li l-Għaqda takkwista l-użu ta' post kbir fi Triq l-Indipendenza bla ħlas ta' kera, mingħand is-Sur Emmanuel Gambin, ex-membru tal-kumitat u martu Angolina. Infatti fi ftit ġimgħat saru l-arranġamenti meħtieġa u fil-bidu ta' Settembru 2003 il-Kumitat ġarr l-għamara tal-uffiċċju u l-bqija tal-affarijiet l-oħra li kellu miġbura fil-post tal-familja Grech għall-post tal- familja Gambin. TRGĦUQŻT il-post tal-familja Gambin Sadanittant il-Bambin kellu pjan ieħor għalina. Waqt wieħed mill-High Tea's tal-bidu, li l-Għaqda kienet minn żmien għal żmien torganizza fil-grounds tal- iskola primarja tar-raħal, il-Viċi President ta' dak iż- żmien is-Sur Emmanuel Grech, kien tefa għajnejh fuq biċċa art kbira xagħrija tmiss mat-triq fil-Pjazza ta' quddiem l-iskola. Tkellem mas-Sindku ta' dak iż- żmien is-Sur Alfred Stellini u ftiehmu li l-Kunsill Lokali u l-Għaqda Mużikali San Girgor flimkien jippruvaw jakkwistaw l-art mingħand il-gvern biex tintuża bħala Ċentru Ċiviku tal-Lokalita' u Każin tal-Banda. Bil-għajnuna tal-Ministru għal Għawdex ta' dak iż- żmien l-Onor Giovanna Debono bdew it-trattattivi mad-dipartiment tal-Artijiet u minkejja l-qtiegħ ta' qalb u bosta diffikultajiet fis-7 ta' Novembru tal-2003 ser l-iffirmar tal-ftiehim mal-awtoritajiet statali konċernati. Għal dik l-okkażjoni storika u ta' ferħ kbir għall- Għaqda tagħna, jumejn wara ġie organizzat Marċ u Programm fl-istess Pjazza fejn kienet għada kemm ġiet akkwistata l-art u sar l-iffirmar tal-akkwist tal-art. Quddiem il-propjeta twaħħlet skrizzjoni kbira bil-kliem 'Proġett bini ta' Każin Banda San Girgor'. Ġie ikkuntattjat is-Sur Pawlu Zahra minn Victoria biex iħejji l-ewwel disinji għall-bini taż-żewġ binjiet: il-Kunsill u il-Każin. Saru l-ewwel disinji imma wara ftit inbidel il-ħsieb għax sar qbil li kontra kif kien ippjanat qabel, il-Kunsill jinbena n-naħħa ta' fuq imiss mal-grounds tal-vollevball u l-Każin jinbena n-naħħa t'isfel tat-triq. Reġgħu saru disinji ġodda li ntgħoġbu tassew u fi ftit żmien intbgħatu lil Perit is- Leħen BANDA SAN GIRGOR Sur Emmanuel Vella biex ikun jista jipprepara l-Pjanti ħalli meta dawn ikunu lesti issir l-applikazzjoni mal- MEPA. Sadanittant is-Sur Joe Grima sar Sindku flok Stellini imma anke dan ħadem fil-qrib magħna fuq dan il-proġett. Il-ħidma ma taqta xejn tal-membri ħabrieka tal-kumitat wasslet biex fi żmien relattivament qasir, eżattament fl-10 ta' Marzu 2005 inħarġu l-permessi tant mistennija u b'hekk setgħa jinbeda x-xogħol. Kien ta' ferħ kbir għal kulħadd meta fis-17 ta' Marzu 2005 daħlet il-gaffa li bdiet tnaddaf il-propjeta mill-ġebel u l-blat biex ikun jista jinbeda l-proċess tat-tħammmil. L-idea kienet li jinbena nofs il-basement biex minnu l-Għaqda tkun tista tibda tiffunzjona. Dan kellu jikkonsisti f'fover imdaqqas li kellu jservi fl-istess ħin bħala bar, kċina u store żgħir, kamra tal-kumitat, toilets, kaxxa tat-taraġ u sala kbira għall-attivitajiet u kunċerti. It-tħammil sar mill-kumpanija ta' Peter Paul Said (tal- Ganga) minn Nadur filwaqt li l-pedamenti saru minn Pawlu Borg (tal-Pejla). Il-membri tal-Kumitat meddew idejhom fejn kien ikun hemm bżonn u kont issibhom dejjem preżenti fuq il-lant tax-xogħol. Eventwalment il-bini mill-pedamenti l'fuq sar minn Joseph Grech (tas-Sarell). Fis-6 ta' Lulju tal-2005 tqiegħdet l-Ewwel ġebla tal-Każin il-ġdid mill-President tar-Republika ta' dak iż-żmien, l-E.T. Dr Edward Fenech Adami u ġiet imbierka mill-E.T. Mons Isqof Nikol Ġ. Dritt wara l-festa, l-bennej kompla għaddej bix- xogħol tiegħu tal-bini li ġie fi tmiemu f'Marzu tal-2006 fejn minnufih inbeda x-xogħol tas-sistema tad-dawl u l-ilma, tikħil, tqiegħid ta' madum, invjar, żebgħa, twaħħil ta' aperturi u l-aħħar irtokki qabel il-ftuħ ta' din il-fażi li kellha tkun lesta għall-festa ta' dik is-sena. Mill-ġdid anke hawn ħafna mix-xogħol sar b'mod volontarju minn membri tal-kumitat u helpers oħra. Il-ftuħ ta' din il-fażi sar fl-10 ta' Gunju 2006 mill- Ministru għal Għawdex Giovanna Debono li kellha sehem importnati fl-akkwist tal-art u f'għajnuniet oħra li kellna bżonn. Dan sar waqt programm mill-isbaħ imtellgħa mill-Banda San Girgor quddiem l-istess post. Propju ftit tal-jiem qabel kien infetaħ il-bottegin tal- Każin il-ġdid li kien f'idejn David Mercieca, bandist tal-Banda tagħna. Dan il-post beda jkun it-tieni dar ta' ħafna rġiel u żgħażagħ li fil-ħin liberu tagħhom b'mod speċjali filgħaxijiet u fil-weekends bdew iqattgħu ħafna ħin jaraw il-football fuq it-TV u jixorbu u jieklu ikel tassew bnin. Kellhom jgħaddu biss erbgħa snin minn din il-ġrajja, meta l-Kumitat issa immexxi mit-tielet President Dr Joshua Grech, wara ħafna ħsibijiet u ippjanar reġa medd għonqu għat-tkomplija tal-bini tal-każin. Wara li ġew immodifikati l-pjanti biex il-kumplament tal- basement jiġi mħaffer ukoll ħalli jkun jista jintuża, f'Ġunju 2010 intefgħet l-applikazzjoni mal-MEPA u wara li ġew megħluba diversi ostakli finalment f'Lulju 2011 ħareġ ukoll dan il-permess li kien jinkludi t-tħaffir tat-tieni parti tal-basement u l-bini tal-ewwel sular. F'Diċembru 2010 applikajna għal fondi ta' Eko Għawdex biex setgħet issir ġiebja mdaqqsa fis- sotterran li: minnha jkunu jistgħu jibbenefikaw diversi entitajiet f'dak li għandu x'jaqsam mal-użu tal-ilma merfugħ u fit-12 t'April 2011 ġejna nfurmati li l-applikazzjoni tagħna ġiet aċċettata. Inbeda x-xogħol tat-tħammil u f'Settembru 2011 beda l-bini tal-basement mill-kumpanija Kercem Constructions ta' Saviour Spiteri (tal-Lagrament) li kienet rebħet il-kuntratt. Ma' din il-fażi saru wkoll żewġ klassijiet imdaqqsa għat-tagħlim fuq wara nett tal-każin. Wara li ssaqqaf il-basement tkompla x-xogħol fuq l-ewwel sular. Dan kien fi Frar tal-2012. Dan kien jinkludi l-bini tal-fover fejn ġej il-bottegin, kċina kbira u store, s-sala tal-kumitat, kuritur, uffiċċju tas- segretarju, toilets u kaxxa tat-taraġ. Ix-xogħol li l-aktar spikka f'din il-fażi kien il-bini tal-faċċata maestuża kompluta b'erbat'itwieqi, sitt bibien u portiku elevat fuq erba kolonni, kollox elaborat b'xogħol ta' lavur fil-ġebla Maltija. Din l-opra ġiet imfaħħra ħafna mid- dilettanti kollha tal-arkitettura. Wara l-festa tal-2012 kien fadal il-bejt magħmul il- biċċa l-kbira minn planki u l-apramorta li tqiegħdet sussegwentament. Dritt wara inbeda x-xogħol ta' tikħil, minn barra, kisi ta' bjut u ħidma oħra meħtieġa. F'Novembru 2013, wara li ġew mgħammra bl- aċċessorji neċessarji bil-għajnuna finazjarja tal- Aġenzija Żgħażagħ, bdew jintużaw iż-żewġ klassijiet ġa msemmija għat-tagħlim tal-mużika. F'dan il-perijodu il-Kumitat għamel mira li f'Lulju tal- 2016, fl-okkażjoni tal-għaxar aniversarju mill-ftuħ tal-ewwel fażi tal-każin (li dakinhar kienet tikkonsisti f'parti mis-sotterran), jinawgura uffiċċjalment il-Każin. Ġie mniedi programm intern ta' ħidma maqsuma fuq diversi fażijiet biex ix-xogħol jitlesta fil-ħin. Kin għad fadal ħafna xogħol xi jsir iżda b'determinazzjoni qawwija u rieda tal-azzar kulħadd medd għonqu għax-xogħol u nistgħu ngħidu b'wiċċna minn quddiem li l-miri tagħna ser jitlaħqu. Il-Kumitat ikkomunika l-ħsieb tiegħu mal-parruċċani kollha permezz ta' programm intitolat: 'Lejn is-sena 2016'. F'Settembru 2015 saret ġabra mar-raħal għal dan il-għan u irridu ngħidu li hawn rajna fejn hi l-qalb tal-poplu Kerċmi meta s-somma miġbura laħqet kważi l-€11,0001 Somma rekord li kompliet imlietna bil-kuraġġ biex inkomplu naħdmu bi Ilsienna barral Matul din l-aħħar sena, pratikament mill-festa 2015 fhawn ġiet iffinalizzata l-kostruzzjoni li kien fadal minn din il-fażi, sar it-tikħil minn barra u minn ġewwa, kisi tal-isqfa, membrane fuq il-bjut, tqiegħid tal- pavimentar kollu tal-każin, l-installazzjoni tas-sistema kollha tad-dawl u l-ilma, żebgħa, suffitt u taqsim bil- gvpsum, aperturi tal-aluminium u tal-injam, taraġ tal- irħam għal quddiem u ieħor fuq ġewwa, puġġamani tal-ferro battuto għall-galleriji ta' barra u naturalment l-aħħar irtokki li jibqgħu għaddejjin sal-aħħar mumenti qabel il-ftuh. il-Każin ser jissemma Palazzo Celio. 'Palazzo' għax il-kobor u fuq kollox l-arkitettura tal-binja hija tassew monumentali u 'Celio' għall-post fejn twieled u għex l-ewwel parti ta' ħajtu il-padrun tal-Banda tagħna San Girgor il-Kbir f'Ruma. Dan kollu ma kienx ikun possibli mingħajr s-sehem indispensabbli ta' ċertu nies fosthom is-Sur Pawlu Zahra, project manager, il-Perit Emmanuel Vella kif ukoll ta' diversi konsulturi tekniċi u artistiċi oħra li offrew ix-xogħol kollhu tagħhom gratis sa mill-bidu ta' dan il-proġetti Ċertament il-piż kollu kien fuq il- membri ħabrieka tal-kumitat kemm dak attwali, kif ukoll dawk preċedenti. Ringrazzjament kbir ieħor hu dovut bla dubbju ta' xejn għal diversi benefatturi distinti u oħrajn, flimkien mal-poplu kollu ta' Kerċem. Għaldaqstant issa kollox huwa ndirizzat issa lejn id- data tat-Tlieta 5 ta' Lulju meta l-E.T. il-President tar- Republika, is-Sinjura Marie-Louise Coleiro Preca ser tinawgura uffiċċjalment il-każin li eventwalment jiġi mbierek mill-E.T. Mons Mario Grech Isqof ta' Għawdex, fi tmiem ta' programm mużikali bl-isem ta' 'Inauguratio' imtellgħa mill-Banda San Girgor fi Pjazza Orvieto. J'Alla dan il-post meraviljuż jkompli jkun ċentru ta' livell għoli fejn tidħol il-kultura mużikali, jkompli jkun skola fejn ħafna jissukktaw jitgħallmu din l-arti dejjiema, jkompli jkun it-tieni dar dejjem miftuħa ta' kull Kerċmi fejn jista jqatta l-ħin liberu tiegħu f'armonija u serħan il-moħħ, jkompli jkun il-qalb fejn jiġi ikkultivat u promoss dak kollu li hu Kerċmi, dak kollu li hu tajjeb u dak kollu li hu sabiħl